CELEX: 32006D0801
Language: el
Date: 2006-11-17 00:00:00
Title: 2006/801/ΕΚ: Απόφαση της Επιτροπής, της 17ης Νοεμβρίου 2006 , σχετικά με την τροποποίηση της απόφασης 2005/432/ΕΚ για τον καθορισμό όρων υγείας των ζώων, όρων δημόσιας υγείας και υποδειγμάτων πιστοποιητικών όσον αφορά προϊόντα με βάση το κρέας για ανθρώπινη κατανάλωση που εισάγονται από τρίτες χώρες και για την κατάργηση των αποφάσεων 97/41/ΕΚ, 97/221/ΕΚ και 97/222/ΕΚ [κοινοποιηθείσα υπό τον αριθμό Ε(2006) 5444]   (Κείμενο που παρουσιάζει ενδιαφέρον για τον ΕΟΧ)

25.11.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 329/26
            
         
      ΑΠΌΦΑΣΗ ΤΗΣ ΕΠΙΤΡΟΠΉΣ
   
   της 17ης Νοεμβρίου 2006
   σχετικά με την τροποποίηση της απόφασης 2005/432/ΕΚ για τον καθορισμό όρων υγείας των ζώων, όρων δημόσιας υγείας και υποδειγμάτων πιστοποιητικών όσον αφορά προϊόντα με βάση το κρέας για ανθρώπινη κατανάλωση που εισάγονται από τρίτες χώρες και για την κατάργηση των αποφάσεων 97/41/ΕΚ, 97/221/ΕΚ και 97/222/ΕΚ
   [κοινοποιηθείσα υπό τον αριθμό Ε(2006) 5444]
   (Κείμενο που παρουσιάζει ενδιαφέρον για τον ΕΟΧ)
   (2006/801/ΕΚ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   την οδηγία 92/118/ΕΟΚ του Συμβουλίου, της 17ης Δεκεμβρίου 1992, για τον καθορισμό των όρων υγειονομικού ελέγχου καθώς και των υγειονομικών όρων που διέπουν το εμπόριο και τις εισαγωγές στην Κοινότητα προϊόντων που δεν υπόκεινται, όσον αφορά τους προαναφερόμενους όρους, στις ειδικές κοινοτικές ρυθμίσεις που αναφέρονται στο κεφάλαιο Ι του παραρτήματος Α της οδηγίας 89/662/ΕΟΚ και, όσον αφορά τους παθογόνους παράγοντες, της οδηγίας 90/425/ΕΟΚ (1), και ιδίως το άρθρο 10 παράγραφος 2 στοιχείο γ),
   την οδηγία 2002/99/ΕΚ του Συμβουλίου, της 16ης Δεκεμβρίου 2002 για τους κανόνες υγειονομικού ελέγχου που διέπουν την παραγωγή, μεταποίηση, διανομή και εισαγωγή προϊόντων ζωικής προέλευσης που προορίζονται για ανθρώπινη κατανάλωση (2), και ιδίως το άρθρο 8 παράγραφος 4, το άρθρο 9 παράγραφος 2 στοιχείο β) και το άρθρο 9 παράγραφος 4 στοιχεία β) και γ),
   Εκτιμώντας τα ακόλουθα:
   
               (1)
            
            
               Ορισμένες αναφορές στους ορισμούς της απόφασης 2005/432/ΕΚ (3) της Επιτροπής πρέπει να επικαιροποιηθούν.
            
         
               (2)
            
            
               Λόγω του ότι ο κανονισμός (ΕΚ) αριθ. 852/2004 του Ευρωπαϊκού Κοινοβουλίου και του Συμβουλίου, της 29ης Απριλίου 2004, για την υγιεινή των τροφίμων, ο κανονισμός (ΕΚ) αριθ. 853/2004 του Ευρωπαϊκού Κοινοβουλίου και του Συμβουλίου, της 29ης Απριλίου 2004, για τον καθορισμό ειδικών κανόνων υγιεινής για τα τρόφιμα ζωικής προέλευσης και ο κανονισμός (ΕΚ) αριθ. 854/2004 του Ευρωπαϊκού Κοινοβουλίου και του Συμβουλίου, της 29ης Απριλίου 2004, για τον καθορισμό ειδικών διατάξεων για την οργάνωση των επίσημων ελέγχων στα προϊόντα ζωικής προέλευσης που προορίζονται για κατανάλωση από τον άνθρωπο, είναι σήμερα εν ισχύ, είναι απαραίτητο να τροποποιηθούν και να επικαιροποιηθούν οι κοινοτικοί όροι υγείας και οι απαιτήσεις πιστοποίησης για την εισαγωγή στην Κοινότητα προϊόντων με βάση το κρέας τα οποία προέρχονται από κατοικίδια βοοειδή, χοίρους, αιγοπρόβατα, ιπποειδή, πουλερικά, εκτρεφόμενα θηράματα, κατοικίδια κουνέλια και άγρια θηράματα.
            
         
               (3)
            
            
               Το υπόδειγμα του πιστοποιητικού υγείας πρέπει να τροποποιηθεί προκειμένου να διευκολυνθεί η λειτουργία του Traces, το οποίο θεσπίσθηκε δυνάμει της απόφασης 2003/623/ΕΚ της Επιτροπής, της 19ης Αυγούστου 2003, σχετικά με την ανάπτυξη ενός ενοποιημένου μηχανογραφικού κτηνιατρικού συστήματος επονομαζόμενου Traces (4).
            
         
               (4)
            
            
               Είναι σκόπιμο να προβλεφθεί μεταβατική περίοδος κατά την οποία θα επιτρέπεται η συνέχιση της χρήσης των πιστοποιητικών που εκδίδονταν στο πλαίσιο των προηγούμενων κανονιστικών διατάξεων.
            
         
               (5)
            
            
               Η απόφαση 2005/432/ΕΚ πρέπει, κατά συνέπεια, να τροποποιηθεί ανάλογα.
            
         
               (6)
            
            
               Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η απόφαση 2005/432/ΕΚ τροποποιείται ως εξής:
   
               1)
            
            
               Τα άρθρα 2 και 3 αντικαθίστανται από τα εξής:
               «Άρθρο 2
               Ορισμός των προϊόντων με βάση το κρέας
               Για τους σκοπούς της παρούσας απόφασης ισχύει ο ορισμός των προϊόντων με βάση το κρέας που αναφέρεται στο σημείο 7.1 του παραρτήματος I του κανονισμού (ΕΚ) αριθ. 853/2004.
               Άρθρο 3
               Όροι σχετικά με τα είδη και τα ζώα
               Τα κράτη μέλη εξασφαλίζουν ότι οι παρτίδες των προϊόντων με βάση το κρέας που εισάγονται στην Κοινότητα προέρχονται από κρέας ή από προϊόντα με βάση το κρέας από τα εξής είδη ή ζώα:
               
                           α)
                        
                        
                           κατοικίδια πουλερικά των ακόλουθων ειδών: κατοικίδια ορνιθοειδή, γάλοι και γαλοπούλες, φραγκόκοτες, χήνες και πάπιες·
                        
                     
                           β)
                        
                        
                           κατοικίδια ζώα των ακόλουθων ειδών: βοοειδή, συμπεριλαμβανομένων των Bubalus bubalis και Bison bison, χοίροι, αιγοπρόβατα και μόνοπλα·
                        
                     
                           γ)
                        
                        
                           εκτρεφόμενα θηράματα και κατοικίδια κουνέλια, όπως ορίζονται στο σημείο 1.6 του παραρτήματος I του κανονισμού (ΕΚ) αριθ. 853/2004·
                        
                     
                           δ)
                        
                        
                           άγρια θηράματα, όπως ορίζονται στο σημείο 1.5 του παραρτήματος I του κανονισμού (ΕΚ) αριθ. 853/2004.»
                        
                     
         
               2)
            
            
               Το παράρτημα III αντικαθίσταται από το κείμενο του παραρτήματος I της παρούσας απόφασης.
            
         
               3)
            
            
               Το παράρτημα IV αντικαθίσταται από το κείμενο του παραρτήματος II της παρούσας απόφασης.
            
         Άρθρο 2
   Η παρούσα απόφαση εφαρμόζεται από την 1η Μαρτίου 2007.
   Ωστόσο, τα πιστοποιητικά υγείας των ζώων και τα πιστοποιητικά δημόσιας υγείας τα οποία εκδόθηκαν πριν από την ημερομηνία έναρξης της εφαρμογής της παρούσας απόφασης μπορούν να χρησιμοποιούνται έως την 1η Ιουνίου 2007.
   Άρθρο 3
   Η παρούσα απόφαση απευθύνεται στα κράτη μέλη.
   
      Βρυξέλλες, 17 Νοεμβρίου 2006.
      
         
            Για την Επιτροπή
         
         Μάρκος ΚΥΠΡΙΑΝΟΫ
         
         
            Μέλος της Επιτροπής
         
      
   
   
      (1)  ΕΕ L 62 της 15.3.1993, σ. 49. Οδηγία όπως τροποποιήθηκε τελευταία με την οδηγία 2004/41/ΕΚ του Ευρωπαϊκού Κοινοβουλίου και του Συμβουλίου (ΕΕ L 157 της 30.4.2004, σ. 33· διορθωμένη έκδοση στην ΕΕ L 195 της 2.6.2004, σ. 12).
   
      (2)  ΕΕ L 18 της 23.1.2003, σ. 11.
   
      (3)  ΕΕ L 151 της 14.6.2005, σ. 3. Απόφαση όπως τροποποιήθηκε με την απόφαση 2006/330/ΕΚ (ΕΕ L 121 της 6.5.2006, σ. 43).
   
      (4)  ΕΕ L 216 της 28.8.2003, σ. 58.
   
      ΠΑΡΑΡΤΗΜΑ Ι
      
         
            «ΠΑΡΑΡΤΗΜΑ III
            (Υπόδειγμα πιστοποιητικού υγείας των ζώων και δημόσιας υγείας για προϊόντα με βάση το κρέας προοριζόμενα για αποστολή στην Ευρωπαϊκή Κοινότητα από τρίτες χώρες)
            
               
            
               
            
               
            
               
         
      
   
   
      ΠΑΡΑΡΤΗΜΑ II
      
         
            «ΠΑΡΑΡΤΗΜΑ IV
            (Διαμετακόμιση ή/και αποθήκευση)